Source: http://jurindex.ro/declaratia-de-integritate-publica-a-membrilor-csm/
Timestamp: 2016-12-09 11:30:11+00:00
Document Index: 24104259

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM\n', 'CSM ']

Declaratia de integritate publica a membrilor CSM | Adrian Toni NEACŞU
By Adrian Toni Neacsu | ianuarie 16, 2011 2 comentarii In data de 30 iunie 2010, impreuna cu Horatiu Dumbrava si Cristi Danilet, anuntam public intentia de a candida la alegerile din toamna pentru Consiliul Superior al Magistraturii. Cu aceasta ocazie anuntam si decizia formarii unei echipe pentru CSM, o premiera in aceste alegeri si care avea drept temei o abordare lucida a limitelor mecanismului decizional in organul colectiv care este CSM-ul.
In 15 iulie 2010, sub semnatura comuna, asa cum ne-am manifestat de la data asumarii publice de catre noi a candidaturii si pana la validarea alegerilor, publicam o scrisoare deschisa adresata tuturor candidatilor in alegerile pentru CSM in care propuneam un angajament public al candidatilor care sa priveasca standardele minime ale comportamentului lor ca posibili membri CSM pentru urmatorii 6 ani. Aceste standarde asumate ca si indatoriri morale erau menite sa garanteze reasezarea CSM, in noul mandat inceput in 2011, pe principii inalte si masurabile de integritate publica. O mare parte din candidiatii inscrisi in alegerile din toamna si-au asumat aceasta declaratie de integritate pe perioada derularii campaniei electorale, reprezentand practic contractul public si de onoare al lor ca posibili viitori membri ai CSM cu corpul magistratilor chemat in curand la vot. In ce priveste echipa noastra, ni le-am asumat de la data semnarii scrisorii deschise catre candidati.
In primul sau mesaj de dupa alegerea ca presedinte al CSM, Horatiu Dumbrava a reinoit angajamentul deja semnat de noi dar a si facut un punct important si imediat al programului sau pentru reconstruirea CSM din punerea in discutia plenului CSM a unei declaratii de integritate publica. Marti, 18.01.2011, aceasta propunere va intra pe ordinea de zi a Plenului, iar proiectul declaratiei de integritate il puteti gasi deja publicat pe pagina de internet a institutiei.
Sunt de folos orice observatii sau propuneri de modificare ori completare.
Textul complet al proiectului declaratiei de integritate a membrilor CSM este urmatorul.
Subsemnatul, ____________________________________, membru ales în Consiliului Superior al Magistraturii, îmi asum pe toată durata exercitării mandatului, drept standard propriu de integritate publică, următoarele obligaţii:
de a nu candida pe întreaga durată a exercitării mandatului pentru promovarea în funcţii de execuţie în cadrul instanţelor/parchetelor şi de nu mă delega, detaşa sau transfera de la instanţa/parchetul de la care am fost ales membru CSM
de a nu candida pe întreaga durată a exercitării mandatului pentru numirea în orice fel de funcţii de conducere la instanţe/parchete
de a nu candida pe întreaga durată a exercitării mandatului pentru promovarea în funcţia de judecător la Înalta Curte de Casaţie şi Justiţie
de a-mi exercita mandatul în mod neutru şi obiectiv faţă de toate instanţele şi parchetele, judecători şi procurori, asociaţii profesionale, sindicate ale personalului auxiliar şi organizaţii neguvernamentale
de a nu favoriza în vreun fel, pe toată durata exercitării mandatului, instanţele/parchetele de la care provin sau asociaţiile profesionale ori organizaţiile neguvernamentale din care am făcut parte sau în care am activat
de a nu candida pentru un nou mandat de membru în Consiliul Superior al Magistraturii, indiferent de schimbările constituţionale sau legislative ce vor avea loc
de a nu mă folosi de privilegiul secretului votului pentru a evita răspunderea individuală faţă de corpul magistraţilor
de a demisiona din funcţia de conducere deţinută la instanţe sau parchete
de a demisiona sau de a mă suspenda din calitatea de membru în asociaţii profesionale sau organizaţii nonguvernamentale
Îți recomand să mai citești pe aceeași temă și:Convinge judecătorul – întâlnire cu autorulScrisoare deschisa Distinsului meu Confrate, Domnul Avocat…Persoanele fără venituri vor plăti asigurările de…Cine este candidatul la Presedintie fost ofiter acoperit?…Plângerile împotriva magistraților vor ajunge în…
Category: Consiliul Superior al Magistraturii Etichete:Consiliul Superior al Magistraturii, declaratie de integriatate About Adrian Toni Neacsu
← Scrisoare deschisa adresata Senatului Romaniei
Transparenta la CSM →